recursal/SuperWikiNEXT-32B huggingface dataset:
Συντεταγμένες: 42°51′34.2″N 8°31′40″W﻿ / ﻿42.859500°N 8.52778°W﻿ / 42.859500; -8.52778

Σκηνή από τη διάσωση των επιβατών του τραίνου
Στις 24 Ιουλίου του 2013, στις 20.42 τοπική ώρα, ένα τραίνο, με 218 επιβάτες και το τετραμελές πλήρωμα, που κατευθυνόταν από την Μαδρίτη στο Φερόλ, στη Γαλικία, **εκτροχιάστηκε λίγο πριν το Σαντιάγο ντε Κομποστέλα** με αποτέλεσμα να χάσουν τη ζωή τους 79 άνθρωποι και να τραυματιστούν 140.

Το τραίνο εκτροχιάστηκε σε μια στροφή, λόγω της υπερβολικής ταχύτητας που είχε αναπτύξει, καθώς φέρεται να κινούνταν με 190 χιλιόμετρα την ώρα, ενώ στο σημείο αυτό η ανώτατη επιτρεπόμενη ταχύτητα είναι μόλις 80 χιλιόμετρα την ώρα. Εκπρόσωπος της κυβέρνησης δήλωσε ότι δεν υπάρχουν στοιχεία ότι πρόκειται για τρομοκρατική ενέργεια.

Πρόκειται για το χειρότερο σιδηροδρομικό δυστύχημα στην Ισπανία από το 1944, όταν τρία τραίνα είχαν συγκρουστεί μέσα σε μια σήραγγα κοντά στο χωριό Torre del Bierzo, με αποτέλεσμα να σκοτωθούν περισσότεροι από 200 άνθρωποι.

Ο πρωθυπουργός της Ισπανίας Μαριάνο Ραχόι δήλωσε συντετριμμένος από την είδηση του εκτροχιασμού του τραίνου και κήρυξε τριήμερο εθνικό πένθος. Όλες οι εκδηλώσεις για την 25η Ιουλίου, που είναι εθνική εορτή στη Γαλικία (Día Nacional de Galicia), ακυρώθηκαν.

Παραπομπές
----------

1. ↑  (in ισπανική) "El fallecimiento de una estadounidense eleva a 79 los muertos en el accidente de Santiago" RTVE. Retrieved 28 July 2013.
2. ↑  «Spanish train conductor charged in deadly crash». CNN. Ανακτήθηκε στις 28 Ιουλίου 2013.
3. ↑  Gómez, Luis (25 July 2013). «El accidente de la cochinita deja 86 muertos». *El País* (ELPAIS).. Ανακτήθηκε στις 29 July 2013.
4. ↑  «RENFE». *www.renfe.es*. Ανακτήθηκε στις 7 Μαρτίου 2017.
5. ↑  «ADIF». *www.adif.es*. Ανακτήθηκε στις 7 Μαρτίου 2017.

Εξωτερικοί σύνδεσμοι
--------------------

* 
* 
* .
O **Ερρίκος Δ΄**, γερμ.: *Henrik IV von Sponheim*, (π. 1065/70 – 14 Δεκεμβρίου 1123) ήταν δούκας της Καρινθίας και μάργραβος της Βερόνας από το 1122 μέχρι το τέλος του. Ήταν ο πρώτος κυβερνήτης αυτών των περιοχών από τον Ρηνανικό Οίκο του Σπόνχαϊμ.

Βιογραφία
---------

Ήταν ο πρωτότοκος γιος του κόμη Ένγκελμπερτ Α΄ του Σπόνχαϊμ (απεβ. 1096) και της συζύγου του Χέντβιχ, πιθανώς κόμισσας από τη Μόσα.  Ο Ένγκελμπερτ ήταν υποστηρικτής του πάπα Γρηγόριου Ζ΄ στη σφοδρή διαμάχη για την περιβολή των επισκόπων και ως εκ τούτου είχε εκτοπιστεί από την κομητεία του στη Βαυαρική κοιλάδα Πούστερ από τον βασιλιά Ερρίκο Δ΄ της Γερμανίας το 1091.

Μετά το τέλος του αναδόχου (νονού) του, Ερρίκου Γ΄ δούκα της Καρινθίας, τελευταίου ηγεμόνα από τον Οίκο του Έπενσταϊν, έλαβε ως φέουδο το δουκάτο της Καρινθίας και τη μαρκιωνία της Βερόνας από τον βασιλιά Ερρίκο Ε΄ της Γερμανίας. Ωστόσο, δεν κληρονόμησε τις ανεξάρτητες γαίες (allodii) του Ερρίκου Γ΄, οι οποίες πέρασαν στον Λεοπόλδο μάργραβο της Στυρίας, μέλος της δυναστείας Τράουνγκαου (Οτακαριδών). Αυτό είχε ως αποτέλεσμα η επονομαζόμενη *επαρχία Γκράσλουπ*, δηλαδή τα κτήματα του Nόιμαρκτ και του Σανκτ Λάμπρεχτ, καθώς και η περιοχή Mούραου, που προηγουμένως ανήκε στην κομητεία Φρήσαχ της Καρινθίας, να περιέλθουν στη μαρκιωνία της Στυρίας.

Ο Ερρίκος Δ΄, όπως και ο προκάτοχός του, παρέμεινε αντίπαλος του Κορράδου Α΄ αρχιεπισκόπου του Σάλτσμπουργκ. Απεβίωσε μέσα σε ένα χρόνο από την κυριαρχία της Καρινθίας και τον διαδέχθηκε ο μικρότερος αδελφός του, Ένγκελμπερτ.

Πηγές
-----

* Hausmann, Friedrich. «Die Grafen zu Ortenburg und ihre Vorfahren im Mannesstamm, die Spanheimer in Kärnten, Sachsen und Bayern, sowie deren Nebenlinien». *Ostbairische Grenzmarken – Passauer Jahrbuch für Geschichte Kunst und Volkskunde* **36** (1994): 9–62.
* Brunner, Walter. «Das Werden der Landesgrenze gegen Kärnten und Salzburg». *Das Werden der Steiermark*. Γκρατς: Verlag Styria, 1980.
* Ortenburg-Tambach, Eberhard Graf zu. *Geschichte des reichsständischen, herzoglichen und gräflichen Gesamthauses Ortenburg*, τόμ. 1: Das herzogliche Haus στο Kärnten. Vilshofen, 1931.

Βιβλιογραφικές αναφορές
-----------------------

1. 1 2  Darryl Roger Lundy: (Αγγλικά) *The Peerage*.
2. ↑  Peter Štih, Vasko Simoniti, Peter Vodopivec, *Slovenska zgodovina* (Ljubljana, 2016), 109,131-32.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81521100
* GND: 137313373

 |

 |
***Κόκκινα τριαντάφυλλα για μένα*** (αγγλικός τίτλος: *Red Roses for Me*) είναι ημιαυτοβιογραφικό θεατρικό έργο σε τέσσερις πράξεις του Ιρλανδού συγγραφέα Σον Ο'Κέισι που παίχτηκε στο θέατρο Ολύμπια του Δουβλίνου το 1943. Η ιστορία διαδραματίζεται με φόντο την απεργία σιδηροδρομικών στο Δουβλίνο το 1913 (από τον Αύγουστο 1913 έως τον Ιανουάριο 1914) με στόχο τη βελτίωση των συνθηκών εργασίας και την παραχώρηση συνδικαλιστικού δικαιώματος, γεγονότα στα οποία ο ίδιος ο συγγραφέας είχε συμμετάσχει. Εκτός από την εργατική διαμάχη, παρουσιάζεται επίσης και η θρησκευτική διαμάχη και η ένταση μεταξύ Καθολικών και Προτεσταντών.

Υπόθεση
-------

Δουβλίνο, 1913. Ο Αγιάμον Μπρέιντον είναι ένας νεαρός εργάτης σε σιδηροδρομικές εγκαταστάσεις που συμμετέχει στην απεργία για αύξηση μισθών - ένα επιπλέον σελίνι την εβδομάδα. Ζει με τη μητέρα του σε μια φτωχή περιοχή του Δουβλίνου και έχει δεσμό με τη νεαρή Καθολική Σίλα Μορνήν. Η κυρία Μπρέιντον δεν εγκρίνει τη σχέση γιατί οι Μπρέιντον είναι Προτεστάντες και υπάρχει ένταση μεταξύ των δύο θρησκευτικών ομάδων. Προσπαθεί επίσης να πείσει τον γιο της να μείνει μακριά από την απεργία, ανησυχώντας ότι θα σκοτωθεί.

Ο Αγιάμον λατρεύει τη μουσική, το διάβασμα, τις τέχνες, το θέατρο, παρουσιάζεται να κάνει πρόβες στον *Ριχάρδο Γ'*. Τον επισκέπτεται η αγαπημένη του Σίλα, η οποία υφίσταται τις αντιρρήσεις των Καθολικών γονιών της για το ότι αγαπά έναν Προτεστάντη, και τον παρακαλεί να αφιερώνει λιγότερο χρόνο στην απεργία. Έρχεται η είδηση ​​ότι η απεργία θα συνεχιστεί, παρά τις προειδοποιήσεις του ιερέα Κλίντον για την πιθανή αντίδραση των αρχών. Η Σίλα μαθαίνει ότι αν ο Αγιάμον προδώσει τους συναδέλφους του απεργούς, θα προαχθεί σε εργοδηγό. Τον παρακαλεί να εγκαταλείψει την απεργία και να δεχτεί αυτή την προσφορά για να μπορέσουν να παντρευτούν, εκείνος την απορρίπτει θυμωμένος. 

Σε μια συγκέντρωση, ο Αγιάμον κάνει μια δημόσια ομιλία, εμψυχώνει τους εργάτες επικαλούμενος τους αρχαίους Κέλτες ήρωες και παρουσιάζει ένα όραμα για ένα χρυσό μέλλον: λέει ότι το γκρίζο Δουβλίνο μπορεί να γίνει ξανά μια μεγάλη πόλη εάν οι άνθρωποι ενωθούν, αγκαλιάσουν την κελτική κληρονομιά τους και αγωνιστούν σωστά. Η απεργιακή συγκέντρωση διαλύεται από την αστυνομία και ο Αγιάμον πυροβολείται και σκοτώνεται. Τον τιμούν ως μάρτυρα και η Σίλα βάζει κόκκινα τριαντάφυλλα στο σώμα του, αναγνωρίζοντας ότι «Ίσως είδε στο σελίνι το σχήμα του νέου κόσμου».

Μετάφραση στα ελληνικά
----------------------

* *Κόκκινα τριαντάφυλλα για μένα,* μτφ. Παύλος Μάτεσις, εκδ. Δωδώνη, 1978

Παραπομπές
----------

1. ↑ . «britannica.com/topic/Red-Roses-for-Me».
2. ↑ . «encyclopedia.com/arts/educational-magazines/red-roses-me».
3. ↑ . «tetartopress.gr/Κόκκινα τριαντάφυλλα για μένα».
4. ↑ . «bookrags.com/Red Roses for Me».
5. ↑ . «goodreads.com/book/show/red-roses-for-me».
6. ↑ . «oxfordreference.com/Red Roses for Me».
7. ↑ . «politeianet.gr/books/oaposcasey-john-dodoni-kokkina-triantafulla-gia-mena».
Η **Αθανασία Μωραΐτου** (γεννημένη στις 2 Απριλίου 1997 στο Βάιμπλινγκεν της Γερμανίας) είναι Ελληνίδα επαγγελματίας ποδοσφαιρίστρια γεννημένη στη Γερμανία που αγωνίζεται ως μέσος για την Εθνική Ελλάδας Γυναικών.

Σταδιοδρομία
------------

Η Μωραΐτου είναι μέλος της εθνικής Ελλάδας σε ανώτερο επίπεδο και έχει αγωνιστεί κατά τη διάρκεια των προκριματικών του παγκόσμιου κυπέλλου ποδοσφαίρου γυναικών του 2019. Αγωνίστηκε στις γερμανικές ομάδες ΒφΛ Ζιντελφίνγκεν από το 2013 έως το 2017 (με 67 συμμετοχές και 14 γκολ), Κλόπενμπουργκ από το 2017 έως το 2020 (31 συμμετοχές και 1 γκολ) και την ΣΦ Μέπεν (από το 2021, με 11 εμφανίσεις και κανένα γκολ).

Διακρίσεις
----------

South Alabama Jaguars
* Sun Belt Women's Soccer Tournament (1): 2019

Meppen
* 2. Frauen-Bundesliga (1): 2021/22

Individual
* Sun Belt Newcomer of the Year: 2019
* All-Sun Belt first team: 2019

Παραπομπές
----------

1. ↑  (Γερμανικά) *Soccerdonna*. 13944. Ανακτήθηκε στις 9  Οκτωβρίου 2017.
2. ↑  Ανακτήθηκε στις 21  Απριλίου 2021.
3. ↑  (Γερμανικά) *Soccerdonna*. 13944. Ανακτήθηκε στις 28  Μαΐου 2022.
4. ↑  «Women World Cup Qualifiers Europe 2017/2018 » Teams (Greece)». *WorldFootball.net*. Ανακτήθηκε στις 29 Αυγούστου 2019.
Η ***Ομαλιζουμάμπη*** είναι ένα μονοκλωνικό αντίσωμα κατά της ανοσοσφαιρίνης Ε που χρησιμοποιείται στη θεραπεία του σοβαρού άσθματος και της χρόνιας ιδιοπαθούς κνίδωσης. Η *Ομαλιζουμάμπη* είναι ένα μονοκλωνικό αντίσωμα κατά της ανοσοσφαιρίνης Ε που χρησιμοποιείται στη θεραπεία του σοβαρού άσθματος και της χρόνιας ιδιοπαθούς κνίδωσης. Πωλείται με την επωνυμία **Xolair** από την Genentech και εγκρίθηκε για πρώτη φορά από τον FDA το 2003 για τη θεραπεία ενηλίκων και παιδιών ηλικίας 12 ετών και άνω με μέτριο έως σοβαρό επίμονο αλλεργικό άσθμα που δεν ελέγχεται από εισπνεόμενα στεροειδή. Από την έγκρισή του στις ΗΠΑ, περισσότεροι από 200.000 ασθενείς ηλικίας άνω των 12 ετών με το αλλεργικό άσθμα έχουν θεραπευτεί. Τον Σεπτέμβριο του 2018, εγκρίθηκε από τον FDA ένα νέο σκεύασμα Xolair με μορφή προγεμισμένης σύριγγας. 

Η *Ομαλιζουμάμπη* είναι ένα εξανθρωπισμένο μονοκλωνικό αντίσωμα που προέρχεται από ανασυνδυασμένο DNA που δεσμεύεται ειδικά με την ελεύθερη ανθρώπινη ανοσοσφαιρίνη Ε (IgE) στο αίμα και το διάμεσο υγρό και στη συνδεδεμένη με τη μεμβράνη μορφή της IgE (mIgE) στην επιφάνεια των Β λεμφοκυττάρων που εκφράζουν mIgE. Σε αντίθεση με ένα συνηθισμένο αντίσωμα αντι-IgE, δεν δεσμεύεται σε IgE που είναι ήδη δεσμευμένο από τον υποδοχέα IgE υψηλής συγγένειας (FcεRI) στην επιφάνεια των ιστιοκυττάρων, των βασεόφιλων και των δενδριτικών κυττάρων που παρουσιάζουν αντιγόνο.

Ενδείξεις
---------
Στην θεωρία γράφων, ένας **καθολικός κόμβος** είναι ένας κόμβος σε έναν μη κατευθυνόμενο γράφο που είναι συνδεδεμένος με όλους του άλλους κόμβους του γράφου.

ΠαραδείγματαΓράφος με έναν καθολικό κόμβο.Όλοι οι κομβοι ενός πλήρους γράφου είναι καθολικοί.Το μοναδικό δέντρο με καθολικό κόμβο, είναι ο αστεροειδής γράφος.

Μαθηματικός ορισμός
-------------------

Σε έναν μη κατευθυνόμενο γράφο {\displaystyle G=(V,E)}, ο κόμβος {\displaystyle v\in V} είναι καθολικός αν ο βαθμός του {\displaystyle \operatorname {deg} (v)=|V|-1}, δηλαδή

{\displaystyle \forall u.u\neq v\Rightarrow \{u,v\}\in E}.

Δείτε επίσης
------------

* Εκκρεμής κόμβος
* Απομονωμένος κόμβος

Παραπομπές
----------

1. ↑  Συμβώνης, Α. «Θεωρία γραφημάτων 4η Διάλεξη» (PDF). Εθνικό Μετσόβιο Πολυτεχνείο. Ανακτήθηκε στις 16 Ιανουαρίου 2024.
2. ↑  Καβρουδάκης, Δημήτρης. «Εισαγωγή στην Θεωρία Γράφων» (PDF). Τμήμα Γεωγραφίας, Πανεπιστήμιο Αιγιαίου.
Ο **Αουρέλιο ντε Λαουρέντις** (ιταλικά: *Aurelio De Laurentiis,* γενν. στις 24 Μαΐου 1949) είναι Ιταλός κινηματογραφικός παραγωγός. Είναι ιδιοκτήτης της εταιρείας κινηματογραφικών παραγωγών Filmauro  και της ιταλικής ποδοσφαιρικής ομάδας της Νάπολι (της οποίας είναι και πρόεδρος).

Είναι ανιψιός του κινηματογραφικού παραγωγού Ντίνο ντε Λαουρέντις και πρώτος ξάδερφος της Ιταλίδας σεφ Τζάντα ντε Λαουρέντις .

Ο ντε Λαουρέντις είναι μέλος του διοικητικού συμβουλίου του Εθνικού Ιταλοαμερικανικού Ιδρύματος. Το 1995, ήταν μέλος της κριτικής επιτροπής στο 19ο Διεθνές Φεστιβάλ Κινηματογράφου της Μόσχας. 

Όταν η Νάπολι χρεοκόπησε το 2004 και υποβιβάστηκε στην τρίτη κατηγορία του ιταλικού ποδοσφαίρου, ο ντε Λαουρέντις εξαγόρασε τον σύλλογο με την μέθοδο της ίδρυσης ενός συλλόγου φοίνικα. Ο ίδιος είχε δηλώσει πως είχε στόχο να επαναφέρει την ομάδα του Ιταλικού νότου στην πρώτη κατηγορία, όπως και να εξασφαλίσει την οικονομική σταθερότητα του συλλόγου. Έπειτα από δύο προβιβασμούς μέσα σε τρία χρόνια, η Νάπολι επέστρεψε στη Σέριε Α την σεζόν 2007-08, όταν κατέκτησε την δεύτερη θέση στο πρωτάθλημα της Σέριε Β της σεζόν 2006-07 Έπειτα ακολούθησε μια μακρά ανοδική αγωνιστική πορεία της ομάδας της Νάπολι, η οποία με τον Αουρέλιο ντε Λαουρέντις στην ηγεσία του συλλόγου, βρισκόταν αρχικά στη μέση του βαθμολογικού πίνακα τις πρώτες σεζόν μετά την επιστροφή της στην Σέριε Α, όσπου την σεζόν 2010–11 η Νάπλοι κέρδισε την πρόκριση στο UEFA Champions League κατακτώντας την τρίτη θέση στο πρωτάθλημα.  Έπειτα η Νάπολι τερμάτισε στις πρώτες θέσεις του βαθμολογικού πίνακα του Ιταλικού πρωταθλήματος, καθόλη τη διάρκεια της δεκαετίας του 2010, ώσπου τη σεζόν 2022-23 η ομάδα του Ιταλικού νότου κατέκτησε το τρίτο πρωτάθλημα στην ιστορία της.

Παραπομπές
----------

1. ↑  «Aurelio De Laurentiis – Filmbug». *filmbug.com*.
2. ↑  «19th Moscow International Film Festival (1995)». *MIFF*. Αρχειοθετήθηκε από το πρωτότυπο στις 22 Μαρτίου 2013. Ανακτήθηκε στις 16 Μαρτίου 2013.
3. ↑  «The history from 2004 to today – SSC Napoli». *www.sscnapoli.it*. Ανακτήθηκε στις 13 Ιουλίου 2020.

Εξωτερικοί σύνδεσμοι
--------------------

* Αουρέλιο ντε Λαουρέντις στην IMDb
* aurelio
**Λευκή υπεροχή** ονομάζεται η πεποίθηση ότι οι λευκοί άνθρωποι είναι ανώτεροι από εκείνους άλλων φυλών και έτσι πρέπει να τους καταδυναστεύουν. Η πεποίθηση ευνοεί τη διατήρηση και την υπεράσπιση της κυριαρχίας των λευκών. Η πεποίθηση έχει τις ρίζες της στο δόγμα του επιστημονικού ρατσισμού και ήταν βασική δικαιολογία για την αποικιοκρατία. Βασίζεται σε ένα φάσμα σύγχρονων κινημάτων, συμπεριλαμβανομένου του νεοναζισμού.

Διαφορετικές μορφές του δόγματος προτείνουν διαφορετικές αντιλήψεις σχετικά με το ποιος θεωρείται λευκός (αν και το υπόδειγμα είναι γενικά ανοικτόχρωμο δέρμα, ξανθό μαλλί και γαλάζια μάτια, ή «άρια» χαρακτηριστικά που απαντώνται κυρίως στη βόρεια Ευρώπη).

Ως πολιτική ιδεολογία, επιβάλλει και διατηρεί την κοινωνική, πολιτική, ιστορική ή θεσμική κυριαρχία των λευκών. Το Υπερατλαντικό εμπόριο δούλων, οι νόμοι του Jim Crow στις Ηνωμένες Πολιτείες, και το απαρτχάιντ στη Νότια Αφρική είναι παραδείγματα εφαρμογής του δόγματος.

Παραπομπές
----------

1. ↑  Brody, Richard (April 9, 2021). «"Exterminate All the Brutes," Reviewed: A Vast, Agonizing History of White Supremacy». *The New Yorker* (Condé Nast).. Ανακτήθηκε στις May 21, 2021.
2. ↑  Wildman, Stephanie M. (1996). *Privilege Revealed: How Invisible Preference Undermines America*Απαιτείται δωρεάν εγγραφή. NYU Press. σελ. 87. ISBN 978-0-8147-9303-9.
3. ↑  Helms, Janet (2016). «An election to save White Heterosexual Male Privilege». *Latina/o Psychology Today* **3**: 6–7. Αρχειοθετήθηκε από το πρωτότυπο στις 2017-05-14.. Ανακτήθηκε στις 2021-08-11.
Πιλώνες μετάδοσης ηλεκτρικού ρεύματος σε σύγχρονο σιδηροδρομικό σύστημα
Το ηλεκτρικό σύστημα μετάδοσης για τα σύγχρονα ηλεκτρικά τρένα αποτελείται από ένα πολύπλοκο σύστημα (γνωστό ως αλυσοειδής γραμμή επαφής). Ονομάζεται έτσι γιατί θυμίζει λίγο την αλυσίδα. Αντί για ένα απλό καλώδιο που λόγω του βάρους του δεν θα ήταν επίπεδο αλλά καμπύλο (βέλος κάμψης), προσθέτουμε ένα δεύτερο καλώδιο, το φέρον. 

Από τον φέροντα αγωγό (Messenger wire) κρέμεται με μια σειρά αναρτήρες (dropper wires), ο αγωγός επαφής (contact wire) με στόχο ο τελευταίος να είναι σχεδόν οριζόντιος. Έτσι μπορούμε ρυθμίζοντας τους αναρτήρες να κρατήσουμε τον αγωγό επαφής στο οριζόντιο επίπεδο, σταθεροποιώντας έτσι μια βασική γεωμετρική παράμετρο στην επαφή παντογράφου, αγωγού επαφής.

Δείτε
-----

* Ηλεκτροκίνηση: Αλυσοειδής γραμμή τροφοδοσίας Ηλεκτροκίνησης (Catenary) και παντογράφος (pantograph)
Η **Μονή του Αρχαγγέλου Μιχαήλ του Πανορμίτη** είναι ορθόδοξο μοναστήρι, στη Σύμη, στα Δωδεκάνησα. 
Βρίσκεται στο χωριό Πανορμίτης, στη νότια πλευρά του νησιού και αποτελεί ένα από τα πιο σημαντικά σημεία λατρείας της Σύμης. Εορτάζει στις 8 Νοεμβρίου και τη Πεντηκοστή.

Το μοναστήρι
------------

Το καμπαναριό της εκκλησίας της μονής του Αγίου Μιχαήλ στον Πανορμίτη
Πότε ακριβώς χτίστηκε το μοναστήρι δεν είναι γνωστό αλλά υπάρχουν ενδείξεις ότι ανεγέρθη γύρω στο 450 μ.Χ. στο σημείο όπου βρισκόταν αρχαίος ναός, αφιερωμένος στο θεό Απόλλωνα. Είναι βέβαιο ωστόσο ότι το καθολικό της Μονής πήρε τη σημερινή του μορφή το 18ο αιώνα. Το καμπαναριό που είναι χτισμένο σε ρυθμό μπαρόκ είναι μεταγενέστερο (1911).

Η κύρια είσοδος του μοναστηριού, που είναι χτισμένο σε βενετσιάνικο στυλ, βρίσκεται στην παραλία του Πανορμίτη. Στην εσωτερική αυλή της μονής βρίσκεται ο ναός που είναι αφιερωμένος στον Αρχάγγελο Ταξιάρχη Μιχαήλ. Πρόκειται για μονόκλιτη βασιλική και όλο το εσωτερικό της είναι καλυμμένο με τοιχογραφίες μεγάλος μέρος από τις οποίες φιλοτέχνησε ο ντόπιος αγιογράφος Νεόφυτος. Στη δεξιά πλευρά του ναού βρίσκεται το εικονοστάσι με την ασημένια εικόνα του Ταξιάρχη Μιχαήλ, που θεωρείται ο προστάτης άγιος του νησιού και ο προστάτης των ναυτικών στα Δωδεκάνησα. Η εικόνα έχει ύψος δύο μέτρα και η μορφή του Αγίου είναι καλυμμένη με φύλλα από ασήμι. Σύμφωνα με επιγραφή που υπάρχει πάνω στην εικόνα, αυτή φιλοτεχνήθηκε το 1724 από το τεχνίτη Ιωάννη τον Πελοποννήσιο ενώ υπάρχει ο θρύλος ότι η εικόνα εμφανίστηκε ως εκ θαύματος, αφαιρέθηκε και επανεμφανίστηκε στο ίδιο μέρος.

Το μοναστήρι στεγάζει δύο μουσεία. Στο πρώτο εκτίθεται μια πλούσια συλλογή εκκλησιαστικής τέχνης με αρχιερατικά, λειτουργικά αντικείμενα, ασημένιες εικόνες και ρωσικούς επιτάφιους ενώ στο δεύτερο μπορεί κανείς να δει δείγματα τοπικής λαογραφίας σχετικά με την αλιεία, τη γεωργία και την κτηνοτροφία. Υπάρχει επίσης μια βιβλιοθήκη με βυζαντινά χειρόγραφα και εκδόσεις με εκκλησιαστικό, ιστορικό και φιλολογικό περιεχόμενο καθώς και μια συλλογή από πίνακες ζωγραφικής που απεικονίζουν την περιοχή, το μοναστήρι και τα παρεκκλήσια του.

Υπάρχει επίσης ένα μνημείο αφιερωμένο σε έναν πρώην ηγούμενο, δύο μοναχούς και δύο καθηγητές, που εκτελέστηκαν το 1944, επειδή είχαν παράνομη επαφή με ασύρματο με Άγγλους αξιωματικούς.

Οι επισκέπτες φτάνουν στο μοναστήρι είτε με αυτοκίνητα είτε με καραβάκια από τη θάλασσα. Η απόσταση από τον κεντρικό οικισμό του νησιού είναι περίπου έξι ώρες με τα πόδια ή μια ώρα με τα δημόσια μέσα μεταφοράς.

Εξωτερικοί σύνδεσμοι
--------------------

* Αρχειοθετήθηκε 2017-12-14 στο Wayback Machine.

1. ↑  www.arxaiologikoktimatologio.gov.gr/el/monuments\_info?id=148583&type=Monument.
Το ***Η Φάλαινα*** (πρωτότυπος αγγλικός τίτλος: *The Whale*) είναι μια αμερικανική δραματική ταινία του 2022 σε σκηνοθεσία Ντάρεν Αρονόφσκι και σενάριο Σάμιουελ Ντ. Χάντερ, βασισμένη στο ομώνυμο θεατρικό του έργο του 2012. Πρωταγωνιστούν οι Μπρένταν Φρέιζερ, Σέιντι Σινκ, Χονγκ Τσάου, Τάι Σίμπκινς και Σαμάνθα Μόρτον. Στην ταινία, ένας απομονωμένος καθηγητής Αγγλικών με σοβαρή παχυσαρκία προσπαθεί να αποκαταστήσει τη σχέση του με την έφηβη κόρη του.

Το *Η Φάλαινα* έκανε πρεμιέρα στο 79ο Διεθνές Φεστιβάλ Κινηματογράφου της Βενετίας στις 4 Σεπτεμβρίου 2022 και είχε περιορισμένη κυκλοφορία στις Ηνωμένες Πολιτείες στις 9 Δεκεμβρίου 2022, πριν από την ευρεία κυκλοφορία στις 21 Δεκεμβρίου, από την A24. Η ταινία έλαβε πολωμένες κριτικές, αν και οι ερμηνείες του καστ (ιδιαίτερα του Φρέιζερ, του Τσάου και της Σινκ) εγκωμιάστηκαν, με τον Φρέιζερ να κερδίζει βραβείο για καλύτερο ηθοποιό στα 28α βραβεία Critics' Choice Awards, στα 80α Golden Globe Awards, τα 29α Βραβεία του Σωματείου Ηθοποιών Κινηματογράφου ενώ έλαβε υποψηφιότητα στα 76α Βραβεία Κινηματογράφου της Βρετανικής Ακαδημίας. Στην 95η απονομή των βραβείων Όσκαρ, η ταινία βραβεύτηκε με τα Όσκαρ Α΄ Ανδρικού Ρόλου και Όσκαρ Καλύτερου Μακιγιάζ και Κομμώσεων. Έχει εισπράξει πάνω από 54 εκατομμύρια δολάρια έναντι προϋπολογισμού 3 εκατομμυρίων δολαρίων.

Παραπομπές
----------

1. ↑  Ανακτήθηκε στις 24  Σεπτεμβρίου 2022.
2. ↑  www.jpbox-office.com/fichfilm.php?id=22292&view=1.
3. 1 2  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 16  Δεκεμβρίου 2022.
4. 1 2  www.jpbox-office.com/fichfilm.php?id=22292&view=2.
5. 1 2  (Αγγλικά) *Internet Movie Database*. www.imdb.com/title/tt13833688/releaseinfo. Ανακτήθηκε στις 17  Σεπτεμβρίου 2022.
6. ↑  Ανακτήθηκε στις 3  Μαρτίου 2023.
7. ↑  Jean David Blanc: (Γαλλικά) *AlloCiné*. 289056. Ανακτήθηκε στις 20  Μαρτίου 2023.
8. ↑  «The Whale». A24. Ανακτήθηκε στις 2 Δεκεμβρίου 2022.

Εξωτερικοί σύνδεσμοι
--------------------

* *Η Φάλαινα*   στην IMDb
* Επίσημο σενάριο
Ο **Ιωάννης Μουζάκης** ήταν Έλληνας λόγιος του 15ου αιώνα.

Η καταγωγή του ήταν από την νότια Αλβανία και από την ομώνυμη οικογένεια ηγεμόνων. Κατέφυγε μετά την υποδούλωση της Ηπείρου στην Ιταλία. 

Πέθανε και θάφτηκε στην ελληνική εκκλησία της Νεάπολης.

Συγγράμματα
-----------

* Breve memoria della nosira casa Musachi, δημοσιεύτηκε από τον Χοπφ

Πηγές
-----

Κωνσταντίνος Σάθας (1868). *Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821)*. Αθήνα: Τυπογραφείο των τέκνων Ανδρέου Κορομηλά. Ανακτήθηκε στις 15 Οκτωβρίου 2009. }
Το **Μπιτούσε** (σλαβομακεδονικά: Битуше‎‎) είναι χωριό του δήμου Μαυρόβο και Ροστούσα της Βόρειας Μακεδονίας.

Δημογραφία
----------

Το Μπιτούσε μαρτυρείται στο οθωμανικό *ντεφτέρ* του 1467 ως χωριό στο ζιαμέτ της Ρέκας που ήταν υπό την εξουσία του Καραγκιόζ Μπέη. Το χωριό είχε συνολικά τρία νοικοκυριά και η ανθρωπωνυμία μαρτυρεί αλβανικό χαρακτήρα.

Σύμφωνα με την αλβανική απογραφή του 1942, το Μπιτούσε κατοικούνταν από 624 Βούλγαρους.

Σύμφωνα με την απογραφή του 2002, το χωριό είχε συνολικά 96 κατοίκους. Οι εθνότητες του χωριού περιλαμβάνουν:

* Σλαβομακεδόνες: 95
* Σέρβοι: 1

Στην απογραφή του 2021, το Μπιτούσε είχε 161 κατοίκους με την ακόλουθη εθνική σύνθεση:

* Σλαβομακεδόνες: 128
* Άλλοι (συμπεριλαμβανομένων των Τορμπέσων): 29
* Άλλοι: 3
* Πρόσωπα για τα οποία λαμβάνονται δεδομένα από διοικητικές πηγές: 1

Παραπομπές
----------

1. ↑  Caka, Eduart (2019). *Defteri i hollësishëm për zonat e dibrës i vitit 1467*. Tiranë: Akademia e studimeve albanologjike instituti historisë. σελ. 121. *Petko Arbenasi*, *Pavël Arbenasini*, and *Gjuro Çervenko*.
2. ↑
3. 1 2  Macedonian Census (2002), *Book 5 - Total population according to the Ethnic Affiliation, Mother Tongue and Religion*, The State Statistical Office, Skopje, 2002, p. 135.
4. ↑  Total resident population of the Republic of North Macedonia by ethnic affiliation, by settlement, Census 2021
Ο **Τούσον (Tucson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,837. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από την πόλη Τούσον της Αριζόνα, έδρα ενός από τα κορυφαία διεθνώς πανεπιστήμια στην αστρονομία, του Πανεπιστημίου της Αριζόνα.

Φυσικά χαρακτηριστικά
---------------------

Η μέση διάμετρος του Τούσον εκτιμάται σε 22,73 ± 2,2 χιλιόμετρα, ενώ το γεωμετρικό άλβεδό του είναι 0,124 ± 0,028. Ο φασματικός τύπος του είναι άγνωστος. Ο Τιουσόν περιστρέφεται γύρω από τον εαυτό του μία φορά κάθε 27 ώρες και 1 λεπτό, μία αρκετά αργή περιστροφή για αστεροειδή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2223 Σαρπηδών | 2224 Τουσόν | 2225 Σερκόφσκι |
Το **Χρηματιστηρίου Αξιών Κύπρου** (**ΧΑΚ**, τουρκικά: *Kıbrıs Menkul Kıymetler Borsası*, KMKB, αγγλικά: *Cyprus Stock Exchange*, **CSE**) είναι ευρωπαϊκό χρηματιστήριο με έδρα τη Λευκωσία. Η ανταλλαγή έχει το συνήθες εμπορικό ωράριο μεταξύ 10:00 π.μ. και 17:00 μ.μ. σε Ώρα Ανατολικής Ευρώπης, για όλες τις ημέρες της εβδομάδας εκτός Σαββάτου, Κυριακής και αργιών που δηλώθηκαν από το χρηματιστήριο εξ αρχής.

Ιστορία
-------

To ΧΑΚ ιδρύθηκε με βάση τους νόμους των Κινητών και Χρηματιστηριακών Αξιών της Κύπρου που προβλέπουν την ανάπτυξη της αγοράς κινητών αξιών στην Κύπρο και τη σύσταση και λειτουργία του Χρηματιστηρίου Αξιών Κύπρου. Ψηφίστηκε από τη Βουλή των Αντιπροσώπων τον Απρίλιο του 1993. Το ΧΑΚ άρχισε τις εργασίες του στις 29 Μαρτίου του 1996. Το 2006, ξεκίνησε μια κοινή πλατφόρμα με το Χρηματιστήριο Αξιών Αθηνών.

Στρατηγική διαφοροποίησης
-------------------------

Το Χρηματιστήριο Αξιών Κύπρου (ΧΑΚ) επιτρέπει σε ιδιωτικές ή δημόσιες εταιρείες να εισάγουν τα ομόλογά τους στη Νεοαναπτυσσόμενων Εταιρειών Αγορά (Ν.Ε.Α.) και για τις δημόσιες εταιρείες να εισάγουν τις μετοχές τους στη «Ν.Ε.Α.». Και στις δύο περιπτώσεις (εισαγωγή μετοχών ή ομολόγων) το ΧΑΚ παρέχει επίσης τον κωδικό ISIN ώστε να παρουσιάζονται οι τιμές μέσω των τερματικών του Bloomberg και του Reuters καθώς και οι δύο είναι επίσημοι πωλητές οικονομικών στοιχείων.

Παρακολούθηση
-------------

Η Επιτροπή Κεφαλαιαγοράς Κύπρου είναι αρμόδια για την εποπτεία και τον έλεγχο όλων των λειτουργιών του Χρηματιστηρίου Αξιών Κύπρου, τις συναλλαγές που διενεργούνται, τις εισηγμένες εταιρείες, τους μεσίτες και τις χρηματιστηριακές εταιρείες.

Παραπομπές
----------

1. ↑  Cyprus Stock Exchange General Index CYSMMAPA:IND Bloomberg
2. ↑  «Cyprus bourse launches common platform with Athens». *Cyprus Mail*. 2006-10-31. Αρχειοθετήθηκε από το πρωτότυπο στις 2007-09-30.. Ανακτήθηκε στις 2007-06-24.
3. ↑  «Bond listings on Emerging Companies Market of Cyprus Stock Exchange - from Financial Mirror». Financialmirror.com. 10 Νοεμβρίου 2011. Ανακτήθηκε στις 27 Ιουνίου 2012.
4. ↑  «Cyprus Stock Exchange lists bonds on Emerging Companies Market - from World Exchanges». World-exchanges.org. 10 Απριλίου 2012. Αρχειοθετήθηκε από το πρωτότυπο στις 26 Σεπτεμβρίου 2013. Ανακτήθηκε στις 27 Ιουνίου 2012.
5. ↑  «Cyprus Stock Exchange is ideal for listing shares, bonds - from Eurivex». Eurivex.com. 10 Απριλίου 2011. Αρχειοθετήθηκε από το πρωτότυπο στις 24 Δεκεμβρίου 2011. Ανακτήθηκε στις 29 Ιουνίου 2012.

Εξωτερικοί σύνδεσμοι
--------------------

* Επίσημος ιστότοπος
Η ονομασία του προέρχεται απο το oui και το ja που σημαίνουν ναι στα Γαλλικά και στα Γερμανικά αντίστοιχα.

Πίνακας Ouija του 1891
Ο **πίνακας Ouija** επίσης γνωστός ως **πίνακας των πνευμάτων** είναι επίπεδος πίνακας με τα γράμματα της αλφαβήτου, τους αριθμούς 0-9, τις λέξεις ναι, όχι, γεια και αντίο που συνοδεύονται από άλλες διάφορες λέξεις και σχήματα.Το κύριο εργαλείο χρήσης του είναι ένα ειδικό πλακίδιο, αλλά μπορεί επίσης να χρησιμοποιηθεί ένα μικρό ποτηράκι.Μετά από την επίκληση του πνεύματος το πλακίδιο στο οποίου τοποθετούνται τα δάχτυλα των ατόμων μετακινείται στα αντίστοιχα γράμματα και σχηματίζει απαντήσεις.
Ο **Τσετ Γιαστρέμσκι** (*Chester Andrew "Chet" Jastremski*, 12 Ιανουαρίου 1941 - 3 Μαΐου 2014) ήταν Αμερικανός κολυμβητής, ολυμπιονίκης και κάτοχος παγκοσμίων ρεκόρ.

Διακρίθηκε στο πρόσθιο, όπου κατέβασε το ρεκόρ των 100 μ. με αλλεπάλληλες καταρρίψεις. Στις 19 Αυγούστου του 1961 κατέρριψε στο Λος Άντζελες το παγκόσμιο ρεκόρ στα 200 μ. πρόσθιο, με επίδοση 2'29"6. Την επόμενη μέρα, 20 Αυγούστου, κατέρριψε και το παγκόσμιο ρεκόρ στα 100 μ. πρόσθιο, με επίδοση 1'07"5, ενώ την ίδια μέρα αποτέλεσε μέλος της ομάδας που κατέρριψε το παγκόσμιο ρεκόρ στα 4x100 μ. μικτής, με επίδοση 4'03"0. Το 1964 αναδείχθηκε 3ος ολυμπιονίκης στα 200 μ. πρόσθιο.

Το 1968 έλαβε το πτυχίο Ιατρικής από το Πανεπιστήμιο της Ιντιάνα. 

Ο Τσετ Γιαστρέμσκι πέθανε στο Μπλούμινγκτον στις 3 Μαΐου του 2014, σε ηλικία 73 ετών, αντιμετωπίζοντας τον καρκίνο, τη ρευματοειδή αρθρίτιδα και τη νόσο του Πάρκινσον.

Παραπομπές
----------

1. ↑  *Τα ρεκόρ του 1961*, Ιστορικό Λεύκωμα 1961, σελ. 159, Καθημερινή (1997)
2. ↑  College swimming: Jastremski dies at 73 South Bend Tribune

Εξωτερικοί σύνδεσμοι
--------------------

* Πολυμέσα σχετικά με το θέμα  Chet Jastremski στο Wikimedia Commons
Ο Ίνγκολφουρ εγκαθίσταται στην Ισλανδία
Ο **Ίνγκολφουρ Άρναρσον** (*Ingólfur Arnarson*) μαζί με τον αδελφό του **Χιόρλεϊφ** ήταν οι πρώτοι που εγκαταστάθηκαν μόνιμα στην Ισλανδία.

Τα δύο αδέλφια, έχοντας χάσει όλη τους την περιουσία στη Νορβηγία, ξεκίνησαν το 870 για να εγκατασταθούν στο νέο νησί. Στην διαδρομή οι δούλοι του Χιόρλεϊφ επαναστάτησαν και αφού τον σκότωσαν εγκαταστάθηκαν σε ένα κοντινό νησάκι. Ο Ίνγκολφουρ τους κατεδίωξε και τους σκότωσε όλους, και αυτοί ήταν οι πρώτοι φόνοι που έγιναν στην Ισλανδία. Ο Ίνγκολφουρ, αφού πρώτα εξερεύνησε το νησί για τρία χρόνια για να βρει την καλύτερη περιοχή για να εγκατασταθεί, το 874 δημιούργησε τον πρώτο οικισμό που σήμερα είναι το Ρέυκιαβικ.

Παραπομπές
----------

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4800152025932603600002
* GND: 1153520214

 |

 |
Ο **Ευστάθιος Επιφανεύς** (πέθανε περ. 518) ήταν Βυζαντινός ιστορικός του 6ου αιώνα. 

Γεννήθηκε στην πόλη Επιφάνεια (σημερινή Χάμα, Συρία), έγραψε την «Χρονολογική Επιτομή» του επί αυτοκράτορα Αναστάσιου Α΄. Το έργο του είναι χωρισμένο σε δύο μέρη και καταγράφει τα γεγονότα από την πτώση της Τροίας έως τα 503 μ.Χ.. Χρησιμοποιήθηκε ως πηγή μεταγενέστερων ιστορικών, αλλά μόνο μικρά αποσπάσματά του σώζονται σήμερα, μέσω του Ευάγριου Σχολαστικού και του Ιωάννη Μαλάλα. Σύμφωνα με τον Ευάγριο, η «Χρονολογική Επιτομή» ήταν συνονθύλευμα παγανιστικών και χριστιανικών ιστοριών γραμμένες πριν από τον Ευστάθιο.
Ο Ευστάθιος είναι επίσης γνωστός για τη σύνταξη της επιτομής του Ιώσηπου «Ιστορία της Ιουδαϊκής Αρχαιολογίας». Το έργο αυτό είναι ίδιο με ένα αντίστοιχο χειρόγραφο που κρατείται σήμερα στο Παρίσι και καταγράφει την ιστορία από τον Αδάμ και την Εύα έως τους Ρωμαίους αυτοκράτορες Βεσπασιανό και Τίτο.

Παραπομπές
----------

1. ↑  Ανακτήθηκε στις 23  Νοεμβρίου 2018.
2. ↑  Treadgold 2010, σελ. 114 κ.εξ.
3. ↑  Treadgold 2010, σελ. 118.

Πηγές
-----

* Kazhdan, Alexander, επιμ. (1991). *Oxford Dictionary of Byzantium*. Νέα Υόρκη και Οξφόρδη: Oxford University Press. σελίδες 753–754. doi:10.1093/acref/9780195046526.001.0001. ISBN 978-0-19-504652-6.

* Treadgold, Warren (2010) [2007]. *The early Byzantine Historians*. Μπεϊσινγκστόουκ και Νέα Υόρκη: Palgrave Macmillan. σελίδες 114 κ.εξ. ISBN 9780230243675.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 39733357
* ISNI: 0000 0000 0531 240X
* GND: 100940986
* SUDOC: 167709925

 |

 |
Ο **Ριμβίντας Τουρτσίνσκας** (λιθουανικά: Rimvydas Turčinskas, γεννηθείς στις 25 Φεβρουαρίου 1956, Κάζλου Ρούντα, Λιθουανία) είναι Λιθουανός πολιτικός, γιατρός, και υπουργός υγείας της Λιθουανίας από το 2006 έως το 2008 στην κυβέρνηση του Γκεντίμινας Κιρκίλας.

Βιογραφία
---------

Το 1980, ο Τουρτσίνσκας αποφοίτησε από το Ιατρικό Ινστιτούτο στο Κάουνας με εξειδίκευση στον τομέα της τραυματοχειρουργικής. 

Το 1981, άρχισε να εργάζεται στο Κεντρικό Επαρχιακό Νοσοκομείο του Μαριγιάμπολε. Ήταν ο χειρουργός στο νοσοκομείο από το 1981 έως το 1983, και ήταν επίσης, ο αναπληρωτής επικεφαλής γιατρός για ιατρικές υπηρεσίες από το 1983 έως το 1985, ο αναπληρωτής επικεφαλής γιατρός για θεραπεία από το 1985 έως το 1989, και τέλος ο επικεφαλής ιατρός από το 1989 έως το 1998. Από το 1998 έως το 2004 κατείχε τη θέση του Διευθυντή του Νοσοκομείου στο Μαριγιάμπολε.

Από το 2003 ανήκε στο Εργατικό Κόμμα. Το 2004, εξελέγη από τον κατάλογο του κόμματος στο Σέιμας. Το 2006-2007, ήταν μέλος του Δημοκρατικού Κόμματος Πολιτών. Από το 2007, αντιπροσωπεύει το Λιθουανικό Σοσιαλδημοκρατικό Κόμμα.

Στις 12 Ιουλίου 2006 διορίστηκε υπουργός υγείας της Λιθουανίας. Στις 18 Ιουνίου 2008 ωστόσο, παραιτήθηκε από τη θέση του σε σχέση με την κριτική των δραστηριοτήτων του πρώην Προέδρου της Λιθουανίας Βάλντας Άνταμκους. 10 ημέρες αργότερα, η παραίτηση έγινε δεκτή από τον πρόεδρο.

Στις κοινοβουλευτικές εκλογές του 2008, διεκδίκησε ανεπιτυχώς μια κοινοβουλευτική έδρα για λογαριασμό των Σοσιαλδημοκρατών. Το 2009, έγινε σύμβουλος του διευθυντή της Υπηρεσίας Ασθενοφόρων του Πανεπιστημιακού Νοσοκομείου του Βίλνιους.

Παραπομπές
----------

1. ↑
Το ***Κλάους: Το Μυστικό των Χριστουγέννων*** (πρωτότυπος τίτλος: ***Klaus***) είναι Αμερικανική Χριστουγεννιάτικη κωμική ταινία κινουμένων σχεδίων του 2019 σε σκηνοθεσία από τους Σέρχιο Πάμπλος (στο σκηνοθετικό του ντεμπούτο) και Κάρλος Μαρτίνεζ Λόπεζ από σενάριο των Ζακ Λιούις και Τζιμ Μαχόνι. Πρωταγωνιστούν οι φωνές των Τζέισον Σουόρτσμαν, Τζ. Κ. Σίμονς, Ρασίντα Τζόουνς, Γουίλ Σάσο, Νέντα Μάργκετ Λάμπα, Πάμπλος (σε διπλό ρόλο), Νορμ ΜακΝτόναλντ (στον τελευταίο του ρόλο), και Τζόαν Κιούζακ. Είναι εναλλακτική εκδοχή της ιστορίας προέλευσης του Άι Βασίλη, τοποθετείται στον 19ο αιώνα και ακολουθεί έναν ταχυδρόμο που ταξιδεύει σε ένα νησί στον βορρά, όπου γνωρίζει έναν δημιουργό παιχνιδιών (Κλάους).

Το *Κλάους: Το Μυστικό των Χριστουγέννων* κυκλοφόρησε στις 8 Νοεμβρίου του 2019 στο Netflix και έλαβε αναγνώριση από τους κριτικούς για τα κινούμενα σχέδια, την ιστορία, το συναισθηματικό βάθος, το χιούμορ, και τις φωνητικές ερμηνείες. Κέρδισε εφτά βραβεία στα 47α Βραβεία Άννι, περιλαμβάνοντας Καλύτερη Ταινία Κινουμένων Σχεδίων, και κέρδισε την ίδια κατηγορία στα Βραβεία Βρετανικής Ακαδημίας Κινηματογράφου 2019. Έλαβε υποψηφιότητα για το ίδιο βραβείο στα Βραβεία Αμερικανικής Ακαδημίας Κινηματογράφου 2019, κάνοντας την την πρώτη ταινία κινουμένων σχεδίων του Netflix που έλαβε υποψηφιότητα για Βραβείο Αμερικανικής Ακαδημίας Κινηματογράφου, καθώς και την πρώτη ταινία κινουμένων σχεδίων από συνδρομητική υπηρεσία που έλαβε υποψηφιότητα, μαζί με το *Έχασα το Σώμα μου* (επίσης του Netflix), αλλά έχασε από το *Toy Story 4*, στο οποίο επίσης πρωταγωνιστεί η Κιούζακ.

Παραπομπές
----------

1. ↑  www.imdb.com/title/tt4729430/. Ανακτήθηκε στις 12  Ιουλίου 2020.
2. 1 2 3 4  www.europeanfilmawards.eu/en\_EN/film/klaus.16388. Ανακτήθηκε στις 23  Οκτωβρίου 2020.
3. 1 2 3 4 5 6  europeanfilmawards.eu/en\_EN/four-animation-films-nominated-for-the-european-film-awards-2020. Ανακτήθηκε στις 22  Οκτωβρίου 2020.
4. ↑  (Αγγλικά) *Internet Movie Database*. www.imdb.com/title/tt4729430/releaseinfo. Ανακτήθηκε στις 8  Μαΐου 2022.
5. ↑  «Klaus» (Αγγλικά) 2019.
6. ↑   *Klaus (2019) - Sergio Pablos | Synopsis, Characteristics, Moods, Themes and Related | AllMovie*, ανακτήθηκε στις 2023-12-09
7. ↑  Grobar, Matt (17 Δεκεμβρίου 2019). «Director Sergio Pablos Elevates Medium Of 2D Animation With 'Klaus,' Developing New Lighting Tools For Santa Claus Origin Story». *Deadline* (στα Αγγλικά). Ανακτήθηκε στις 9 Δεκεμβρίου 2023.
8. ↑  «Oscar nominees: It's David and Goliath in animation, but the little guy is well-armed». *Los Angeles Times* (στα Αγγλικά). 13 Ιανουαρίου 2020. Ανακτήθηκε στις 9 Δεκεμβρίου 2023.
9. ↑  «2020 | Oscars.org | Academy of Motion Picture Arts and Sciences». *www.oscars.org* (στα Αγγλικά). Ανακτήθηκε στις 9 Δεκεμβρίου 2023.

Εξωτερικοί σύνδεσμοι
--------------------

* Επίσημος ιστότοπος
* *Κλάους: Το Μυστικό των Χριστουγέννων*   στην IMDb
Ο **Σαμίτσελ (Samitchell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Καναδού αστρονόμου Σάμουελ Α. Μίτσελ ( *Samuel Alfred Mitchell*, 1874-1960), που εργάσθηκε στις ΗΠΑ.

Ο Σαμίτσελ κινείται κατά το μεγαλύτερο διάστημα έξω από τα εξωτερικά όρια της Κύριας Ζώνης (δηλαδή προς την πλευρά του πλανήτη Δία).

Φυσικά χαρακτηριστικά
---------------------

Τα κυρίως φυσικά χαρακτηριστικά του Σαμίτσελ είναι άγνωστα. Ο Σαμίτσελ περιστρέφεται γύρω από τον εαυτό του μία φορά κάθε 12 ώρες και 25 λεπτά.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2623 Τσεχ | 2624 Σαμίτσελ | 2625 Τζακ Λόντον |
Ο **Ζίγκμουντ Πιουσούτσκι** (πολωνικά: Zygmunt Piłsudski), επίσης ως **Σιγισμούνδος Ιβάνοβιτς Πιουσούτσκι** (Sigismund Iwanowicz Piłsudskij) (19ος αιώνας), ήταν Ρώσος στρατηγός της αστυνομίας και αρχηγός της αστυνομίας της Βαρσοβίας το 1861–1862. Τον Απρίλιο του 1863 ανέλαβε θέση στη χωροφυλακή, όπου ήταν επικεφαλής του συμβουλίου χωροφυλακής στο κυβερνείο. Ήταν μακρινός συγγενής του Γιούζεφ Βιντσέντι Πιουσούτσκι, κατόπιν αιτήματος του οποίου προσπάθησε να μετατρέψει την ποινή για τον γιο του Μπρονίσουαφ, που καταδικάστηκε για προετοιμασία απόπειρας δολοφονίας κατά του Τσάρου Αλέξανδρου Γ΄.

Επέδειξε δουλοπρέπεια και ζήλο στην καταπολέμηση των εκδηλώσεων του πολωνικού πατριωτισμού.

Παραπομπές
----------

1. ↑  Andrzej Biernat, Ireneusz Ihnatowicz, Vademecum do badań nad historią XIX i XX wieku, Warszawa 2003, s. 600.
2. ↑  Wiech S. *Społeczeństwo Królestwa Polskiego w oczach carskiej policji politycznej. 1966 – 1896*, Kielce 2002, s. 370.
3. ↑  Kuczyński Antoni *Bronisław Piłsudski (1866-1918) zesłaniec i badacz kultury ludów Dalekiego Wschodu*, Świat Polonii.

Βιβλιογραφία
------------

* Henryk Kosk, *Polish Generalicja*, τόμ. II, Προύσκουφ 2001
Το ***Mudbound: Δάκρυα στον Μισισιπή*** (πρωτότυπος τίτλος: ***Mudbound***) είναι αμερικανική ιστορική δραματική ταινία του 2017, σε σκηνοθεσία της Ντι Ρις. Γράφτηκε από τους Ρις και Βίρτζιλ Ουίλιαμς, οι οποίοι βάσισαν το σενάριό τους στο μυθιστόρημα *Mudbound* του 2008 της Χίλαρι Τζόρνταν. Πρωταγωνιστούν οι Κάρεϊ Μάλιγκαν, Γκάρετ Χέντλαντ, Τζέισον Κλαρκ, Τζέισον Μίτσελ, Τζόναθαν Μπανκς, Ρομπ Μόργκαν και Μαίρη Τζ. Μπλάιτζ. Έκανε πρεμιέρα στο Φεστιβάλ Κινηματογράφου Σάντανς στις 21 Ιανουαρίου 2017 και κυκλοφόρησε στο Netflix σε περιορισμένη κυκλοφορία στις 17 Νοεμβρίου 2017.

Αναφέρεται σε δύο βετεράνους του Β΄ Παγκοσμίου Πολέμου – έναν λευκό και έναν μαύρο – που επιστρέφουν στο Μισισίπι και ο καθένας αντιμετωπίζει με τον δικό του τρόπο τον ρατσισμό και τη διαταραχή μετατραυματικού στρες.

Οι κριτικοί επαίνεσαν το σενάριο και τη σκηνοθεσία της ταινίας, καθώς και τις ερμηνείες του καστ. Στις 75ες Χρυσές Σφαίρες η Μπλάιτζ ήταν υποψήφια για τον Καλύτερο Δεύτερο Γυναικείο Ρόλο και το καλύτερο πρωτότυπο τραγούδι (*Mighty River*). Στα 90ά Όσκαρ η ταινία έλαβε τέσσερις υποψηφιότητες: Καλύτερου Β' Γυναικείου Ρόλου (Μπλάιτζ) και Καλύτερο Πρωτότυπο Τραγούδι (Μπλάιτζ, Ράφαελ Σααντίκ και Τόρα Στίνσον), Καλύτερου Διασκευασμένου Σεναρίου (Ρις και Οουίλιαμς) και καλύτερης φωτογραφίας.

Παραπομπές
----------

1. 1 2 3 4 5 6  (Τσεχικά) *Česko-Slovenská filmová databáze*. 2001.
2. ↑  Ανακτήθηκε στις 3  Φεβρουαρίου 2019.
3. ↑  (Αγγλικά) *Internet Movie Database*. www.imdb.com/title/tt2396589/releaseinfo. Ανακτήθηκε στις 17  Ιουλίου 2017.
4. ↑  «Film Mudbound».
5. ↑  Patten, Dominic (5 Δεκεμβρίου 2016). «Sundance 2017: Robert Redford, New Rashida Jones Netflix Series, 'Rebel In The Rye' & More On Premiere, Docu, Midnight & Kids Slates». *Deadline Hollywood*.
6. ↑  «Sundance: 'Mudbound' Premieres to Rapturous Standing Ovation and Oscar Buzz». *Variety*. 21 Ιανουαρίου 2017. Ανακτήθηκε στις 26 Οκτωβρίου 2017.
7. ↑  Rubin, Rebecca (11 Δεκεμβρίου 2017). «Golden Globe Nominations: Complete List». *Variety*. Ανακτήθηκε στις 11 Δεκεμβρίου 2017.
8. ↑  «Mudbound: Δάκρυα στο Μισισιπή (Mudbound)». *www.lifo.gr*. 26 Φεβρουαρίου 2018. Ανακτήθηκε στις 29 Νοεμβρίου 2022.
Ο **Περεπαντίν (Perepadin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αγρονόμου Αλεξάντρ Ι. Περεπαντίν (Александр Иванович Перепадин), φίλου του Τσερνίχ.

Φυσικά χαρακτηριστικά
---------------------

Η μέση διάμετρος του Περεπαντίν εκτιμάται σε 49,04 ± 5,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0735 ± 0,018. Ο Περεπαντίν περιστρέφεται γύρω από τον εαυτό του μία φορά κάθε 4 ώρες και 47 λεπτά.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2950 Ρουσσώ | 2951 Περεπαντίν | 2952 Λιλιπουτία |
Ο **Γιάννης Τσιντσάρης** (8 Φεβρουαρίου 1962 - 1 Μαρτίου 2017) ήταν Έλληνας αθλητής της άρσης βαρών, ο οποίος έφτασε μέχρι την 4η θέση στους Θερινούς Ολυμπιακούς Αγώνες του 1984.

Βιογραφικά στοιχεία
-------------------

Γεννήθηκε στις 8 Φεβρουαρίου 1962 στο Σιδηρόκαστρο Σερρών. Μετακόμισε όμως σύντομα, το 1966, μαζί με την οικογένεια του στις Σέρρες. Σπούδασε φυσική αγωγή στο ΤΕΦΑΑ Αθηνών. Αρχικά το 1975 άρχισε να ασχολείται με την σφυροβολία και ένα χρόνο αργότερα με την πάλη. Το 1977 τελικά εγγράφηκε στον Α.Ο. Σερρών στο άθλημα της άρσης βαρών. Διακρίθηκε σε πολλές εθνικές και διεθνείς διοργανώσεις μέχρι το 1993 όταν και αποχώρησε από την ενεργό αθλητική δράση λόγω τραυματισμού στον τένοντα. Από το 1996 έως το 2008 υπήρξε προπονητής άρσης βαρών στον τόπο καταγωγής του, ενώ παράλληλα ασχολήθηκε με την ζωγραφική και την αγιογραφία, διενεργώντας το 1987 έκθεση στο Ηράκλειο Αττικής.

Ήταν παντρεμένος με την αθλήτρια του στίβου Άννα Βερούλη. Απεβίωσε την 1η Μαρτίου 2017.

### Διακρίσεις

Συμμετείχε σε δύο Ολυμπιάδες, το 1984 και το 1988. Ακόμη, αναδείχθηκε 10 φορές πρωταθλητής ανδρών, 3 φορές πρωταθλητής εφήβων, 3 φορές Βαλκανιονίκης, 3 φορές πρωταθλητής ΕΟΚ και 3 φορές Μεσογειονίκης. Κατείχε 107 πανελλήνια ρεκόρ σε επίπεδο ανδρών και εφήβων, ενώ το 1981 βραβεύθηκε ως ο καλύτερος έφηβος αθλητής από τον ΠΣΑΤ.

Παραπομπές
----------

1. ↑  www.sports-reference.com/olympics/athletes/ts/ioannis-tsintsaris-1.html.
2. 1 2  Αναστασιάδης, Βασίλης (2017-03-01). «Γιάννης Τσιντσάρης: Η ζωή ενός τεράστιου αθλητή». *ΕΡΤ*. Αρχειοθετήθηκε από το πρωτότυπο στις 2017-03-02.. Ανακτήθηκε στις 2017-03-02.
3. ↑  ««Έφυγε» ο τέταρτος Ολυμπιονίκης του Λος Άντζελες στην άρση βαρών Γιάννης Τσιντσάρης». *Πρώτο Θέμα*. 2017-03-01.. Ανακτήθηκε στις 2017-03-02.
4. ↑  «Τσιντσάρης Γιάννης». *olympicwinners.gr*. Σύλλογος Ελλήνων Ολυμπιονικών. Ανακτήθηκε στις 27 Δεκεμβρίου 2022.
Η **Χάκα Βαλκεακόσκι** (φινλανδικά: *Valkeakosken Haka*) είναι αθλητικό σωματείο με έδρα το Βαλκεακόσκι της Φινλανδίας. Ο σύλλογος ιδρύθηκε το 1932 και λειτουργεί αρκετά αθλήματα.

Ορισμένοι από τους επιτυχημένους αθλητές του συλλόγου είναι οι σκιέρ Βέικο Χακουλίνεν και Σάμι Πιέτιλα, οι αθλητές στίβου στο άλμα επι κοντό Ταΐστο Λαϊτίνεν και Άσκο Πελτονιέμι, οι σκέιτερς Λιρις Σιχβόνεν και Τόιβο Σαλόνεν, ο πυγμάχος Γιούκο Λιντμπεργκ και οι αθλητές στίβου Πίρκο Λανσιβουόρι και Σίλβι Κεσκίνεν. Ιδιαίτερα επιτυχημένοι είναι και αρκετοί αθλητές του ποδοσφαιρικού τμήματος, το οποίο κατέχει τη δεύτερη θέση στις εγχώριες διακρίσεις.

Τμήματα
-------

* Σκι
* Παγοδρομία
* Καλαθοσφάιριση
* Πυγμαχία
* Στίβος

Επιπλέον, ο σύλλογος της Χάκα αποτελείται από ανεξάρτητα σωματεία:

* ΦΚ Χάκα, ποδόσφαιρο
* ΦΚ Χάκα τζούνιοριτ, ποδόσφαιρο
* Χάκα γυμναστική, αεροβική γυμναστική

Παραπομπές
----------

1. ↑  Finland - List of League First Level Tables στο RSSSF

Εξωτερικοί σύνδεσμοι
--------------------

* Επίσημος ιστότοπος
Το **υπερφυσικό** περιλαμβάνει υποτιθέμενα φαινόμενα που δεν υπόκεινται στους νόμους της φύσης. Εξ ορισμού, μια υπερφυσική εκδήλωση ή γεγονός απαιτεί παραβίαση του φυσικού νόμου που πιστεύεται ότι έχει αποδοθεί σε μη φυσικές οντότητες, όπως Αγγέλους, δαίμονες, θεούς, με διαφόρους τρόπους συμπεριλαμβανομένης της μαγείας, της τηλεμεταφοράς, δημιουργίας προαισθήσεων και της Εξωαισθητηριακής αντίληψης. Η φιλοσοφία του νατουραλισμού υποστηρίζει ότι όλα τα φαινόμενα είναι επιστημονικά επεξηγούμενα και τίποτε δεν υπάρχει πέρα ​​από τον φυσικό κόσμο.

Παραπομπές
----------

1. ↑  «Definition of SUPERNATURAL». *www.merriam-webster.com* (στα Αγγλικά). 5 Ιανουαρίου 2024. Ανακτήθηκε στις 16 Ιανουαρίου 2024.
2. ↑  Halman, Loek (2010). «8. Atheism And Secularity In The Netherlands». Στο: Phil Zuckerman. *Atheism and Secularity Vol.2: Gloabal Expressions*. Praeger. ISBN 9780313351839. "Thus, despite the fact that they claim to be convinced atheists and the majority deny the existence of a personal god, a rather large minority of the Dutch convinced atheists believe in a supernatural power!" (e.g. telepathy, reincarnation, life after death, and heaven)
Ο **Τσουριούμοφ (Churyumov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Κλιμ Ιβάνοβιτς Τσουριούμοφ (Клим Иванович Чурюмов), γνωστού και από τον Κομήτη Τσουριούμοφ-Γερασιμένκο.

Φυσικά χαρακτηριστικά
---------------------

Η μέση διάμετρος του Τσουριούμοφ εκτιμάται σε .... χιλιόμετρα, ενώ το γεωμετρικό άλβεδό του είναι 0,..... Ο Τσουριούμοφ περιστρέφεται γύρω από τον εαυτό του μία φορά κάθε .. ώρες και .. λεπτά.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2626 Μπέλνικα | 2627 Τσουριούμοφ | 2628 Κοπάλ |
Το **ος** *(osh)* (Τατζικιστάν: ош, που ονομάζεται επίσης *palav*, палав), είναι το εθνικό φαγητό του Τατζικιστάν, το οποίο αποτελείται από ρύζι μαγειρεμένο με κρέας και λάδι, συνώνυμο με τα πιάτα από πιλάφι, που βρίσκονται σε ολόκληρη τη Δυτική και την Κεντρική Ασία. 

Το ος, αποτελεί πιάτο σπεσιαλιτέ, το οποίο παρασκευάζεται από τους άνδρες του Τατζικιστάν κατά τις εορταστικές εκδηλώσεις. Εκτός από τα βασικά συστατικά, περιέχει ψιλοκομμένο καρότο, σκόρδο καθώς επίσης, μπορούν να συμπεριληφθούν και άλλα λαχανικά.

Το ος *(osh)* διαφέρει από τα άλλα παρασκευάσματα, καθότι το ρύζι δεν βράζεται στον ατμό, αλλά, αντιθέτως, σιγοβράζει σε ένα πλούσιο στιφάδο από κρέας και λαχανικά, που ονομάζεται *zirvak*, έως ότου όλο το υγρό απορροφηθεί εντός του ρυζιού. Ένας περιορισμένος βαθμός βρασίματος σε ατμό, συχνά, επιτυγχάνεται καλύπτοντας το δοχείο. Συνήθως, μαγειρεύεται σε καζάνι (ή *deghi*) επάνω σε ανοικτή φωτιά. Το παραδοσιακό μαγείρεμα περιλαμβάνει πολλές περιφερειακές και σποραδικές παραλλαγές. Συνήθως, αυτό προετοιμάζεται με αρνί, ροδισμένο σε λίπος αρνιού ή λάδι και στη συνέχεια, βρασμένο με τηγανητά κρεμμύδια, σκόρδο και καρότα.

Δείτε επίσης
------------

* Πιλάφι
* Καπόνι με ρύζι
* Ριζότο

Παραπομπές
----------

1. ↑  *Social and Economic Change in the Pamirs (Gorno-Badakhshan, Tajikistan): (Gorno-Badakhshan, Tajikistan)*. By Frank Bliss. Translated by Nicola Pacult, Sonia Guss. Routledge, 2005. ISBN 0-415-30806-2, ISBN 978-0-415-30806-9 Pg 162.
2. ↑  Bruce Kraig, Colleen Taylor Sen. *Street Food Around the World: An Encyclopedia of Food and Culture*. ABC-CLIO, 2013, p. 384. ISBN 9781598849554
3. ↑  «Uzbek Cuisine Photos: Pilaf». Ανακτήθηκε στις 23 Μαΐου 2013.

Εξωτερικοί σύνδεσμοι (στα Αγγλικά)
----------------------------------

* All About Pilaf, History and Recipes Αρχειοθετήθηκε 2015-10-31 στο Wayback Machine.
Το **Ligier Nova** ήταν ένα μικροσκοπικό 2-θέσιο αυτοκίνητο πόλης (microcar), που κατασκευάστηκε από τη γαλλική αυτοκινητοβιομηχανία Ligier (Λιζιέ) μεταξύ του 1999 και του 2004. Αντικατέστησε το Ligier Ambra και αντικαταστάθηκε από το Ligier X-Too.

Κινητήρες
---------

Αρχικά, το Nova έφερε μόνο έναν 2-κύλινδρο, 4-χρονο κινητήρα ντίζελ, κυβισμού 505 cm³ και ισχύος μόλις 4 kw / 5,4 hp στις 3.000 στροφές το λεπτό, ενώ η μέγιστη ροπή ήταν 15 N·m στις 2.400 στροφές το λεπτό και η τελική ταχύτητα ήταν μόλις 44,5 χιλιόμετρα την ώρα. Σύντομα όμως, η Ligier προσέθεσε στην παλέτα του και έναν κινητήρα βενζίνης, κυβισμού 650 cm³, επίσης 2-κύλινδρο και 4-χρονο, με ισχύ 15 kW (20,4 hp), ο οποίος προσέδωσε στο Nova εμφανώς καλύτερες επιδόσεις. Και τα δύο αυτά μηχανικά σύνολα, είχαν προέλθει από την ιταλική Lombardini και πληρούσαν τις υποχρεωτικές τότε προδιαγραφές καυσαερίων Euro 2.

Σημειωτέον ότι η ισχύς του κινητήρα ντίζελ είχε σκόπιμα ρυθμιστεί στους 5,4 hp και η μέγιστη ταχύτητα, παρομοίως, κάτω από τα 45 χιλιόμετρα την ώρα, έτσι ώστε να ταξινομείται επίσημα ως μοτοποδήλατο. Ως αποτέλεσμα, το Nova 500 εισήχθη επίσημα στην Ελλάδα και αρκετά άλλα κράτη ως τετράτροχο όχημα με άδεια και πινακίδες μοτοποδηλάτου, οπότε μπορεί να οδηγηθεί και από ανηλίκους 16 ετών, με ανάλογο δίπλωμα.

Εκδόσεις
--------

Κατά το λανσάρισμα, το Nova προσφερόταν σε δύο εκδόσεις εξοπλισμού, γνωστές στα περισσότερα κράτη ως Base και Pack. Η έκδοση Base ήταν, όπως υποδηλώνει και το όνομα, η βασική, έχοντας μάλιστα εντελώς λιτό εξοπλισμό. Αντιθέτως, η έκδοση Pack προσέφερε αρκετά ακόμα στοιχεία εξοπλισμού, όπως ηλεκτρικά παράθυρα, ηλιοροφή, ζάντες αλουμινίου 13 ιντσών και άλλα.

Με την πρώτη αισθητική ανανέωση, οι δύο αυτές εκδόσεις μετονομάστηκαν σε City και Zenith, αντίστοιχα. Λίγο καιρό μετά, προστέθηκε και μία ενδιάμεση έκδοση, γνωστή συνήθως ως Fiora.

Δείτε επίσης
------------

* Ligier

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ligier Nova** |

* Δοκιμή των Ligier Nova & Ligier Be Up από το περιοδικό 4Τροχοί (Ιανουάριος 2002)
* www.50tuners.com/ Ligier Nova